अतर्रा। तथागत ज्ञान स्थली का नतीजा शत-प्रतिशत रहा। 125 परीक्षार्थी थे। 118 प्रथम उत्तीर्ण हुए। कुमारी रमाकांती वर्मा ने 89.33 प्रतिशत अंक लेकर पहला स्थान पाया। रामानुज विश्वकर्मा ने 86.6 अंकों पर दूसरा और विकास गुप्ता ने 86 प्रतिशत अंक लेकर तीसरा मुकाम हासिल किया। प्रधानाचार्य शिवशरण कुशवाहा ने अध्यापकों और छात्र-छात्राओं को शाबासी दी। प्रशासक रमाशंकर गुप्ता ने शुभकामनाएं दीं। चिल्ला में सहयोग आश्रम उच्चतर माध्यमिक विद्यालय डिघवट के छात्र रोहित कुमार मिश्रा ने 86 फीसदी अंक लेकर स्कूल टाप किया।